- 1ESDRAS
- <
- 1
- >

ESDRAS
Pakhat nah
There are four books about Ezra and the history of the postexilic restoration of the Jews in Judea. Two of those books, titled Ezra and Nehemiah in Protestant versions of the Bible, are accepted as canonical by Jews, Roman Catholics, and Protestants alike. The other two books, 1 Esdras and 2 Esdras, were not included in the Hebrew canon of the OT by Jews or by Protestants, who followed Hebrew tradition in identifying the books of the OT. The two Esdras books were included in the Latin Vulgate Bible (a translation from the Hebrew by biblical scholar Jerome completed in ad 404), and when the Roman Catholic Council of Trent (1545–1663) defined the apocryphal books that would be recognized by Catholics as part of the OT Scriptures, 1 and 2 Esdras were included. In the Vulgate, 1 Esdras is called 3 Esdras; Ezra and Nehemiah there are named 1 Esdras and 2 Esdras, respectively.
1
Josiah loh Yoom A Caak
(2Mg 23.21-23; 2Kh 35.1-9)
1 Boeipa thangpomnah hamla Josiah loh Jerusalem ah Yoom a saii. Hla khat hnin hlai li vaengah tah khotue maeh te a ngawn uh. 2 Josiah loh khosoih rhoek te a coi tih hnin takuem Bawkim khuiah aitlaeng la thothueng ham, a himbai neh a thoeih cam. 3 Levi rhoek khaw, bawkim tueihyoeih rhoek khaw Boeipa bibi dongah amamih a cilpoe tih, David capa Solomon la a sak Boeipa Bawkim kah Paipi thingkawng cim te koh hamla ol a paek. 4 Josiah loh amih te hmuen khat lamloh hmuen khat la kawt uh voel boeh. Nangmih na Pathen Boeipa taengah tho aka thueng tih, a pilnam Israel kah bibi la na om uh. Imkhui neh koca loh na bibi te saii hamla sikim uh laeh. 5 Manghai David kah olpaek bangla a capa manghai Solomon long khaw a rhuepom la a saii. Israel pilnam ham Levi loh Boeipa bi a bi bangla na cako kah a hutnah te a thuem la bawkim ah a hmuen lo uh. 6 Yoom kah tuca neh mae te khaw ngawn uh lamtah na hui Israel ca ham hmueih te tawn uh. Te phoeiah Yoom te Boeipa loh Moses taengah uentonah a paek bangla saii uh,” a ti nah.
7 Josiah loh pilnam aka thum rhoek taengah tu thawng sawmthum, maae ca thawng thum a paek. He tah pilnam teangah, khosoih taengah, Levi rhoek taengah ol a khueh bangla manghai im lamkah ni kutdoe la a paek. 8 Te vaengah bawkim aka hutnah boei rhoek tah, Hikiah, Zekhariah neh Heiel tih. Amih he khosoih la om tih tu thawng hnih yarhuk neh khotue kah hmueih la vaito ca yathum a paek. 9 Rhalboei rhoek la Conaniah, Shemaiah neh a mana Nethel, Hashabiah Cohiel neh Joram long khaw Levi rhoek kah hmueih a nawn ham tu thawng nga neh vaitoca yarhih te a paek.
10 Te vaengah amah he tlam he om van. Khosoih neh Levi rhoek loh amah a rhoep la phuekhlak uh tih vaidamding te a khuen uh. Mincang a pha vaengah tah Moses olkhueng kah a uen bangla Boeipa taengah nawnnah te a paek uh. 11 Amah imkhui neh koca kah boelnah bangla pilnam hmaiah a buhham te a khuen uh. 12 Levi rhoek loh Yoom hmuen te a hai uh tih am dongah a thong uh phoeiah baeldung dongah a bo a tui la a khueh uh. 13 Te phoeiah tah maeh te pilnam boeih hamla a tael pa uh. Te tlam te boeih a saii uh phoeiah tah maeh te amamih ham he Aaron cadil khosoih rhoek ham te a loh uh. 14 Khosoih rhoek he hlaem a pha hil hmueih kah a tha a phum tih mat tok uh. 15 Asaph koca Levi rhoek khuikah bawkim vongka aka tawt rhoek neh laasa rhoek tah manghai David kah uentonah bangla amah kah a hmuen ah om uh. Asaph, Zekhariah neh Eddinus amih he tah manghai yueng la om uh coeng. 16 Amih ham tah a tloe rhoek loh Yoom he a soepboe pah coeng dongah a paihmuen te nongtak ham ngoe pawh.
17 Manghai Josiahkah olpaek bangla Boeipa taengah nawn ham hmueih neh aka tukkai boeih te tah tekah khohnin ah a saii uh. 18 Yoom khotue khaw a bul uh tih hmueih te khaw hmueihtuk dongah a nawn uh. 19 Israel pilnam boeih tah Yoom tue vaengah thum uh tih vaidamding khotue te kha hnin rhih khuiah a yaeh uh. 20 Tonghma Samuel tue lamkah te Yoom he uepom la a saii uh moenih. 21 Lamhma kah Israel manghai rhoek khuiah khaw he tlam he Yoom aka saii pakhat khaw a om moenih. 22 He tah manghai Josiah loh a manghai nah kum hlai rhet vaengah Jerusalem aha s aii tih khosoih rhoek, Levi rhoek khaw, Judah neh Israel pilnam boeih long khaw a bul puei.
Josiah Manghai A Bawtnah
23 Bawknah dongah a dung la a om dongah, Josiah kah a saii boeih te Boeipa loh a uem pah. 24 Tedae yankah cabu long khaw a cil te a thui. Josiah a manghai vaengah Boeipa taengah aka tholh tih boekoek rhoek khaw om a tih. Amih te a tloe namtu neh ram lakah khaw tholh uh tih Boeipa tloelnah hno te a saii uh. Te dongah a laitloeknah te Israel pilnam soh khung a tlak pah.
25 He tlam he Josiah loh boeih a saii phoeiah tah, Egypt manghai loh Perath tuiva kah Carchemis ah tloek uh rhoi ham caem a khuen. 26 Anih te Josiah loh a paa sak ngawn dae Egypt manghai loh Josiah taengla ol a pat tih, “Judah manghai te caem la kan tloek mahpawh. 27 Boeipa Pathen nang tloek hamla n'tueih moenih. Ka caemtloeknah he tah Perath ah ni a om. Kai taengah Boeipa om, Boeipa loh kah n'cahawh coeng. Te dongah na lambong te bal puei laeh, Boeipa te oel boeh,” a ti nah. 28 Tedae Josiah loh a hnuk mael pawt tih, a leng te khaw balkhong sak pawh. Tonghma Jeremaih dong lamloh Boeipa kah a thui te hnatun ham a aal tih, tloek hamla ko a tam. 29 Megiddo kol ah caemtloek la cet van dae Egypt rhalboei rhoek loh amah te a tloek uh.
30 Manghai Josiah loh a sal rhoek te, “Caemtloek hmuen lamloh n'khuen uh laeh, rhaidaeng la ka hmalaem coeng,” a ti nah. Te dongah anih te caemtloek kah rhongpai lamloh vik a khueh uh. 31 Anih te leng a tloe a loh pa uh tih Jerusalem la a mael puei uh. Teah a duek dongah anih te boei kah phuel ah a up uh. 32 Judah pilnam boeih tah anih hamla nguekcoi uh.
Tonghma Jeremiah loh manghai Josiah te rhaengsaelung neh a rhaeng sae. Te te Israel khuiah khaw khosing la om coeng. A lu rhoek neh a yuu rhoek long khaw anih ham a nguekcoi uh vaengah hekah laa he a sak uh. 33 Hekah olka he Judah manghai rhoek kah khokhuen dongah a khueh. Josiah loh a saii boeih, a mingthen a dang khaw, olkhueng a yakimingnah khaw, lamhma kah a saii boeih khaw Israel neh Judah minghai rhoek kah khokhuen dongah a khoem.
Judah manghai Joahaz
34 Judah rhoek loh Josiah capa Joahaz te a tuek uh tih a manghai la a khueh uh vaengah Joahaz tah kum kul kum thum lo coeng. 35 Anih loh Judah neh Jerusalem te a uk ngawn dae Egypt manghai loh anih te vik a khoe. 36 Te phoeiah cak talen yakhat, sui talen khat te mangmu la a thoh sak. 37 Egypt manghai loh Joahaz mana Joakim te Judea neh Jerusalem kah manghai la a khueh. 38 Te vaengah Joakim te boei la a pin dae a mana Zarakes loh a muk tih Egypt khui lamkah vawl a caeh puei.
Judah manghai Joakim
39 Joakim he kum kul kum nga a lo ca vaengah Judae neh Jeruslaem a manghai tih Boeipa kah mikhmuh ah a thae ni a saii. 40 Te vaengah anih Babylon manghai Nabuchodonosor loh anih te a paan tih rhohum rhui neh a khih phoeiah Babylon la a khuen. 41 Nabuchodonosor loh Boeipa kah hnopai te a loh tih a phueih phoeiah amah Babylon bawkim ah a khueh. 42 Tedae anih kah olthang khaw, a cim pawt neh a rhong khaw manghai rhoek kah khokhuencil dongah a kun sak.
Judah manghai Jehoiakhin
43 Joakim yueng la a capa koep manghai tih, anih te manghai la a khueh uh vaengah kum hlairhet ni a lo ca pueng. 44 Anih te Jerusalem ah hla thum neh hnin rha manghai dae Boeipa mikhmuh ah boethae ni a saii. 45 Kum khat phoeiah tah nah Nabuchodonosor loh hlang tueih tih anih neh Boeipa kah honpai cim te Babylon la a loh sak. 46 Te phoeiah Sedekias te Judae neh Jerusalem kah manghai la a khueh. Te vaengah anih te kum kul kum khat lo ca pueng tih kum hlai khat tah manghai van.
Judah manghai Zedekiah Jerusalem A Rhawpnah
47 Anih he khaw Boeipa mikhmuh ah a thae ni a saii. Jeremy dong lamloh Boeipa ol aka thoeng te khaw a ngaithuen moenih.
48 Boeipa ming neh Nabuchodonosor loh anih te a toemngam thil lamlong tah amah neh amah ta-aep nah coeng tih boe a koek coeng. A rhawn neh a thin a thah sak tih Israel Pathen Boeipa kah olkhueng te boeih a aek. 49 Pilnam kah khoboei rhoek neh khosoih rhoek loh boethae muep a saii uh. 50 A napa rhoek kah Pathen loh amih te hnuk mael khue ham a puencawn a tueih. Boeipa long tah amah omnah hmuen dongah thinphoei lungvatnah a khueh. 51 Boeipa loh amih a voek hnin ah khaw puencawn rhoek te a lawn uh tih tonghma te khaw a ho uh. 52 A pilnam te a thae rhoekoe caih coeng dongah amih neh a tingtawk la amih taengah Khalden manghai rhoek te a tueih pah. 53 Te long te cadong rhoek a bawkim cim kaepvai ah tumca neh a rhaih pah. Ca dong hula khaw tloe pawh, patong camoe khaw tloe pawh, Khalden rhoek kah kut dongah boeih a voeih. 54 Boeipa kah hopai cim boeih tah a yol a len khaw, Boeipa thingkawng dongkah hnopai khaw, manghai kah khohrhang khaw Babylon ka bat a khueh. 55 Boeipa im te khaw a hlup uh tih Jerusalem vongtung khaw a tulh uh phoeiah, a imsang khaw hmai neh a hoeh pa uh. 56 Thangpomnah hnopai boeih te a boeih hil a hmai mueh la a khueh uh. Pilnam tah tumca neh ngawn mueh la Babylon la a khuen. 57 Persian kah uknah tue a pha hil a ca rhoek khaw a taengah sal la om uh tih Jeremiah ka dong lamloh aka thoeng Boeipa ol te soep. 58 Khohmuen loh a Sabbath a uem hlan hil, kum sawmrhih khuiah tah Sabbath a tuem ham khaw a tue boeih tal uh.

- 1ESDRAS
- <
- 1
- >

Public Domain