- CAELTUEIH
- <
- 7
- >

7
Stephen kah Oluen
1 Te dongah khosoihham loh, “Te tlam te om tang nim?” a ti nah.
2 Sue 12.1Te vaengah Setephen loh, “Ka manuca rhoek neh a pa rhoek, ka hlang rhoek loh hnatun uh lah. Kharrhan kah a om hlan ah Mesopotamia ah a om vaengah ni thangpomnah Pathen loh a pa Abraham taengah a phoe pah coeng. 3 Te vaengah anih te, ‘Na khohmuen neh na cako taeng lamloh cet lamtah na paan ham khohmuen te tah nang kan tueng eh,’ a ti nah. 4 Sue 11.31; Sue 12.4Te dongah Khalden khohmuen lamloh nong tih Kharrhan ah kho a sak. Te lamloh a napa a duek phoeiah he khohmuen la amah puen uh tih te ah nangmih loh kho na sak uh coeng. 5 Sue 12.7; 13.15; 15.18; 17.8Te ah te rho a paek pawt dongah khotloeng pataeng khueh pawh. Te vaengah anih te camoe om hlan dae anih neh anih hnukah a tiingan taengah khohmuen te khoyo la paek ham ol a caeng. 6 Sue 15.13,14Te dongah a tiingan loh hlanglang kho ah yinlai la a om ham khaw, amih te sal a bi sak uh vetih kum yali a phaep uh ham khaw Pathen loh a thui coeng. 7 Sng 3.12Tedae Pathen loh, ‘Amih sal aka bi sak namtom te lai ka tloek ni. Te phoeiah cet uh vetih he hmuen ah kai m'bawk uh ni,’ a ti. 8 Sue 17.10-14; Sue 21.2-4; Sue 25.26; Sue 29.31—35.18Te phoeiah anih te yahvinrhetnah ham paipi a paek. Te dongah ni Isaak a cun vaengah khaw a hnin rhet dongah a rhet pah. Te phoeiah Isaak loh Jakob, Jakob loh patuel hlainit te a rhet pah.”
Egypt kah Patuel Rhoek
9 Sue 37.11; Sue 37.28; Sue 39.2,21“Patuel rhoek tah Joseph taengah thatlai uh tih Egypt la a thuung uh. Tedae anih te Pathen loh a om puei. 10 Sue 41.39-41Te dongah ni a phacip phabaem soeprhaep khui lamloh anih a hlawt tih Egypt manghai Pharaoh hmaiah anih te lungvatnah neh cueihnah a paek. Te phoeiah Egypt neh a imkhui pum aka kholcui ham a tuek. 11 Sue 42.1,2Tedae khokha neh phacip phabaem loh Egypt neh Kanaan pum te a pai thil khungdaeng vaengah, a pa rhoek tah cakthae khaw dang uh pawh. 12 Egypt ah cang a om te Jakob loh a yaak vaengah lamhma la a pa rhoek te a tueih. 13 Sue 45.1; Sue 45.16Tedae a pabae daengah Joseph loh a manuca rhoek taengah a phoe pah tih, Joseph kah namtu khaw Pharaoh taengah mingpha la coeng. 14 Sue 45.9,10,17,18; Sue 46.27Te phoeiah Joseph loh a napa Jakob neh a cako hinglu sawmrhih panga te a tah tih boeih a khue. 15 Sue 46.1-7; Sue 49.33Jakob tah Egypt la suntla dae amah khaw a pa rhoek khaw duek. 16 Sue 23.3-16; 33.19; 50.7-13; Jos 24.32Te dongah Shekhem la a khuen uh tih, Shekhem kah Harmor koca rhoek taengah tangka phu neh Abraham loh a lai phuel ah a up uh.”
Moses a Hnawt Uh
17 Sng 1.7,8“Pathen loh Abraham taengkah a phong tangtae olkhueh tue loh a yoei coeng bangla, pilnam loh Egypt ah rhoeng uh tih ping uh. 18 Te vaengah Joseph aka ming mueh manghai pakhat te Egypt ah phoe. 19 Sng 1.10,11; Sng 1.22Anih loh mamih namtu he a hoilae tih a pa rhoek a phaep. Cahni rhoek te hing boel saeh tila a saii tih a voeih sak. 20 Sng 2.2Te vaeng tue ah Moses thaang tih Pathen taengah khaw sakthen la om. Anih te a napa im ah hla thum a cun. 21 Sng 2.3-10Anih te a phap vaengah Pharaoh canu loh a rhuh tih a ca la a cun. 22 Te dongah Moses tah Egypt kah cueihnah cungkuem neh a toel tih a olka neh bitat dongah a yoeikoek la om. 23 Sng 2.11-15Tedae kum sawmli a cup vaengah, a manuca, Israel ca rhoek te hip hamla a thinko ah a cuen pah. 24 Te vaengah hlang pakhat a hnueih te a hmuh tih a rhun. Te dongah a vueinan te kutthungnah a saii pah tih Egypt te a boh. 25 Pathen loh amih ham khangnah te anih kut dongah a paek te a manuca rhoek loh a hmuhming tila a poek dae a hmuhming uh pawh. 26 Tedae a vuen khohnin ah amamih a hnueih uh thae te a hmuh. Te dongah, ‘Ka hlang rhoek, manuca la na om uh ta, balae khat neh khat thae na saii uh,’ a ti nah tih rhoepnah ham amih te a sim. 27 Tedae imben a hnueih loh a tueihno tih, ‘Kaimih soah boei neh laitloek la nang u long n'tuek. 28 Hlaem kah Egypt na ngawn vaengkah a longim bangla kai he ngawn ham na ngaih pawt nim?’ a ti nah.”
29 Sng 18.3,4“Tekah ol dongah Moses khaw rhaelrham tih Midian kho ah yinlai la poeh. Te ah te capa panit a sak. 30 Sng 3.1-10Kum sawmli a cup vaengah puencawn te Sinai tlang kah khosoek ah anih ham tangpuem hmai hmaitak khuiah a phoe pah. 31 A mangthui te a hmuh vaengah Moses loh a ngaihmang. Te dongah hmat hamla a paan hatah, 32 ‘Kai tah na pa rhoek kah Pathen, Abraham, Isaak, Jakob kah Pathen ni,’ tila Boeipa ol thoeng. Te dongah Moses tah a thuen neh om tih a hmat ham ngaingaih pawh. 33 Tedae anih te Boeipa loh, ‘Na kho dongkah khokhom te duul laeh. Na pai nah hmuen he diklai cim ni. 34 Egypt ah ka pilnam kah thakkhoeihnah te ka sawt ka sawt tih a hueinah te ka yaak coeng. Amih hlawt ham ka rhum coeng dongah halo laeh Egypt la nang kan tueih pawn eh,’ a ti nah.”
35 Sng 2.14“Moses te, ‘Boei neh laitloek la nang u long n'tuek,’ a ti uh tih hnawt uh cakhaw, tangpuem khuiah anih taengla aka phoe puencawn kut dongah anih te boei neh tlankung la Pathen loh a tueih. 36 Sng 7.3; Sng 14.21; Lmp 14.33Anih loh amih te a mawt vaengah khobae rhambae neh miknoek te Egypt kho neh Tuipuei Sen ah khaw, khosoek kah kum sawmli khuiah khaw a saii.”
Israel kah Boekoeknah
37 Olr 18.15,18“Israel ca rhoek taengah, ‘Na ming manuca khui lamloh kai bang tonghma pakhat te Pathen loh nangmih ham a phoe sak ni,’ aka ti khaw Moses amah ni. 38 Sng 19.1—20.17; Olr 5.1-33Khosoek kah hlangboel taengah, Sinai tlang ah anih aka voek puencawn neh a pa rhoek taengah aka om khaw amah ni. Mamih taengah paek ham aka hing olrhuh khaw anih long ni a doe. 39 A pa rhoek loh anih taengah olngai la om ham ngaih uh pawt tih a tueihno uh. Te dongah a thinko khuiah Egypt la mael uh. 40 Sng 32.1Aaron te khaw, ‘Mamih ham pathen saii lamtah anih te mamih hmaiah lamhma saeh. Moses loh Egypt kho lamkah mamih m'mawt sut amah te metla a om khaw m'ming uh moenih,’ a ti uh.”
41 Sng 32.2-6“Amah tekah khohnin vaengah vaito muei a hlawn uh tih mueirhol taengah hmueih a nawn uh. Tedae amamih kah kutsai nen ni a hmae uh. 42 Amo 5.25-27Te dongah Pathen loh a mael tak tih vaan caempuei bawk sak ham amih te a voeih. Tonghma rhoek kah cabu dongah a daek bangla,
Israel imkhui loh khosoek kah kum sawmli te
kai taengah saha neh hmueih nang khuen moenih a?
43 Molokh kah dap neh na pathen
Rhemphan aisi ni na puen uh.
Amih te bawk ham a muei na saii uh.
Te dongah nangmih te Babylon rhalvangan la kan thak ni.”
Boeipa kah Dungtlungim
44 Sng 25.9,40“Laipai kah dap tah khosoek kah a pa rhoek taengah khaw om coeng. A uen bangla a mueimae a hmuh tarhing ah saii ham ni Moses taengah a thui. 45 Jos 3.14-17Te te a khuen uh tih David tue duela a pa rhoek kah mikhmuh ah Pathen loh a khawkkhek namtom rhoek kah khoyo khuila a pa rhoek neh Joshua loh a pak. 46 2Sa 7.1-16; 1Kh 17.1-14David tah Pathen hmaiah lungvatnah a dang dongah Jakob imkhui te rhaehim hmuh sak ham a bih. 47 1Mg 6.1-38; 2Kh 3.1-17Te dongah ni a im khaw Solomon loh a sak. 48 Tedae tonghma loh a thui bangla Khohni tah kutsai dongah kho a sak moenih.
49 Isa 66.1,2‘Vaan ke ka ngolkhoel ni,
diklai khaw ka kho ham khotloeng ni.
Mebang im nim kai ham na sak uh,
Boeipa loh, melae ka duemnah hmuen,’ a ti.
50 A cungkuem he ka kut loh a saii moenih a?”
Mueihla Cim Tloelhnah
51 Isa 63.10“Na thinko neh na hna te a maltalh neh a dul la om. Nangmih loh Mueihla Cim te na tloelh ninoe tih nangmih khaw na pa rhoek bangla na om uh. 52 Tonghma rhoek te na pa rhoek loh a hnaemtaek uh moenih a? Hlang dueng aka lo kawng aka thui rhoek te khaw a ngawn uh. Tahae ah nangmih khaw hlangyoi neh hlang aka ngawn la na om uh. 53 Anih loh puencawn kah hoihaengnah neh olkhueng a dang dae na tuem uh pawh,” a ti nah.
Khrihca Thinom Lamhmacuek
54 Te te a yaak uh vaengah a thinko ah paeng uh tih a no a rhueng uh. 55 Tedae Mueihla Cim neh a bae la a om dongah vaan la a hmaitang vaengah Pathen kah thangpomnah neh Pathen bantang ah aka pai Jesuh te a hmuh. 56 Te dongah, “Vaan ke ong uh tih hlang capa loh Pathen bantang ah a pai te ka hmuh ke,” a ti.
57 Te vaengah ol ue la pang uh tih a hna te a buem uh. Te phoeiah anih soah huek cu uh. 58 Te phoeiah khopuei kah a voel la a sol uh tih a dae uh. Laipai rhoek long khaw a himbai te Saul la a khue cadong kah kho ah a pit uh. 59 A dae uh vaengah Stephen loh Pathen a khue tih, “Boeipa Jesuh, ka mueihla he doe lah,” a ti.
60 Te phoeiah khuklu cungkueng tih ol ue la pang. “Boeipa, tholhnah he amih taengah pai sak boeh,” a ti tih mawt ip.

- CAELTUEIH
- <
- 7
- >

7:2 Sue 12.1

7:4 Sue 11.31; Sue 12.4

7:5 Sue 12.7; 13.15; 15.18; 17.8

7:6 Sue 15.13,14

7:7 Sng 3.12

7:8 Sue 17.10-14; Sue 21.2-4; Sue 25.26; Sue 29.31—35.18

7:9 Sue 37.11; Sue 37.28; Sue 39.2,21

7:10 Sue 41.39-41

7:11 Sue 42.1,2

7:13 Sue 45.1; Sue 45.16

7:14 Sue 45.9,10,17,18; Sue 46.27

7:15 Sue 46.1-7; Sue 49.33

7:16 Sue 23.3-16; 33.19; 50.7-13; Jos 24.32

7:17 Sng 1.7,8

7:19 Sng 1.10,11; Sng 1.22

7:20 Sng 2.2

7:21 Sng 2.3-10

7:23 Sng 2.11-15

7:29 Sng 18.3,4

7:30 Sng 3.1-10

7:35 Sng 2.14

7:36 Sng 7.3; Sng 14.21; Lmp 14.33

7:37 Olr 18.15,18

7:38 Sng 19.1—20.17; Olr 5.1-33

7:40 Sng 32.1

7:41 Sng 32.2-6

7:42 Amo 5.25-27

7:44 Sng 25.9,40

7:45 Jos 3.14-17

7:46 2Sa 7.1-16; 1Kh 17.1-14

7:47 1Mg 6.1-38; 2Kh 3.1-17

7:49 Isa 66.1,2

7:51 Isa 63.10

Public Domain