- JUDITH
- <
- 1
- >

Judith
A deuterocanonical book, named from its leading character. There is general agreement that the book was originally written in Hebrew, but it never was admitted into the Hebrew canon, although it was recognized as canonical by the third Council of Carthage (ad 397) and also by the Council of Trent (ad 1545). The Maccabean era, and more specifically the persecutions by Antiochus Epiphanes (175–164 bc), are thought to have been the occasion most likely to have produced literature of this kind. The book is an attempt by a Palestinian Jew to encourage his fellow Jews in resisting their enemies and in continuing to observe the law of God faithfully. Judith, the heroine, is blest with the happy combination of a rigorous observance of the law and a cunning bravery amidst great danger.
1
Arphaxad loh Ecbatana A Dum
1 He tah Nebukhadnezzar kah ram a kung hlainit vaengah om. Anih tah Assyria kah khopuei tanglue Nineveh ah manghai. Te vaengah tue Arphaxad khaw Mede Ecbtana ah manghai van. 2 Anih loh Ecbataba kaepvai kah vongtung te dong thum aka thah tih thongrhuk aka sen lung rhaih neh a sak. Vongtung te dong sawmrhih a sang neh, dong sawmnga a ka la a saii. 3 Vongka kah rhaloengim te a sang dong yakhat neh a khoengim te dong sawmrhuk lo. 4 A vongka te dong sawmrhih sang tih a ka dong dong sawmrhuk lo. Te dongah caemtloek la aka cet caempuei caempa khaw muep ael rhoeh. 5 Te vaengah manghai Nebukhadnezzar loh manghai Arphaxad te Ragau korhi la van a len ah a vathoh thil. 6 Teah te tlang khohmuen kah pilnam boeih khaw, Euphares, Tigris neh Hydaspes kah khosa boeih khaw, kolvan kah Elymean manghai Ariockh khaw anih taengla khong uh. Te dongah namtom rhoek tah Chalden caem taengla muep om uh.
Nebukhadnezzar loh Ultimatum
7 Assyria manghai Nebukhadnezzar loh puencawn rhoek te, Persia kah kaha khosa rhoek taengah khaw, khotlak kah aka om boeih taengah khaw, Cilicia, Damasku, Lebanon, Antilebanon kah khosa rhoek taengah khaw, tuikaeng kah kho saengah khaw, 8 Gelead Karmel kah namom taengah khaw, a so Galilee neh Esdraelon kolvan puei ah khaw, 9 Samaria neh a khopuei rhoek ah khaw, Jordan rhalvanga hil khaw, Jerusalem neh Bethany ah khaw, Chelous nehKadesh ah khaw, Egypt tuiva ah khaw, Tahpanhes nek Raamses, Gpshen khohmuen pum ah khaw, 10 Tanis neh Memphis voelah khaw, Egypt khosa boeih neh Ethiopia khori due khaw a tueih. 11 Tedae khorhi boeih kah Assyrians manghai Nebukhadnezzar loh a khue te a aal uh. Anih taengah caemtloek la caeh te ngaih uh pawh. Anih te a rhih uh moenih. Tedae anih te hlang pakhat van boeiloeih lamni a poek uh. Te dongah puencawn rhoek te kuttling neh yahtoe la a tueih uh. 12 Te dongah Nebukhadnezzar tah a khorhi kah boeih taengah a thintoek te sai. Te dongah Cilicia khorhi boeih khaw, Damasku neh Syria khaw tawnloh hamla, Moab khohmuen kah boeih boeih, Ammon pilnam khaw, Judea boeih, Egypt booeih khaw, tuitunli rhoi, tuikaeng hil khaw cunghang neh ngawn ham ol a hlo.
Arphaxad Yawk
13 Kum hlai rhih dongah a tah manghai Arphaxad te caem neh a paan. Te dongah caemtloek vaengah anih yawk. Te vaengah Arphaxad kah caem khaw, lambong khaw, leng khaw boeih a palet pah. 14 A khopuei kah khoyo te a loh te Ecbataba duela a pha. A hmuensang te a loh pah, a hnoyoih hmuen khaw a poelyoe pah, thangpomnah te khaw yahpohnah la a khueh pah. 15 Arphasad te khaw Ragau tlang ah a tuuk tih caai neh a daeng. Te dogah anih te bangtlang boeih a phae. 16 Te phoeiah ah tah Nineveh la mael tih a caempuei neh a lambong pum te koep a cului. Te vaengah a caempuei duem tih hnin ya hninkul khuiah ah kho a tue uh.

- JUDITH
- <
- 1
- >

Public Domain