- TINGTOENG
- <
- 36
- >

36
Hlang Kah Halangnah neh Pathen kah Lungnah
[Aka mawt ham BOEIPA sal David kah]
1 Rom 3.18Halang kah boekoek te
ka thinko lungbuei khui kah olphong ah tah,
a mik hmuh ah Pathen birhihnah khueh pawh.
2 A mik neh amah kah thaesainah hmuh ham,
ka thiinah tila amah te hoem.
3 A ka dongkah ol tah boethae neh thailatnah la coeng tih,
a then te cangbam hamla a toeng.
4 A thingkong dongah boethae te a moeh.
Long then pawt ah pai tih a thae te hnawt pawh.
5 Aw BOEIPA na sitlohnah loh vaan duela a pha.
Na uepomnah loh khomong a pha.
6 Na duengnah tah Pathen tlang bangla om tih
na laitloeknah te dung tangkik.
Hlang neh rhamsa he BOEIPA nang loh na khang.
7 Pathen namah kah sitlohnah he bahoeng a phu om tih
hlang capa rhoek loh na phae hlip ah ying uh.
8 Na im kah maehhloi dongah hmilhmal uh tih
namah kah omthennah soklong tui te amih na tul.
9 Namah taengah hingnah thunsih om tih,
namah kah vangnah dongah vangnah ka hmuh uh.
10 Nang aka ming rhoek taengah na sitlohnah hing sak lamtah
lungbuei aka thuem taengah na duengnah om sak.
11 Hoemnah kho loh kai m'pha boel saeh lamtah
halang kut te kai taengah vikvawk boel saeh.
12 Boethae aka saii rhoek te pahoi cungku uh tih
a bung uh dongah tlai uh thai pawt lah ko.

- TINGTOENG
- <
- 36
- >

36:1 Rom 3.18

Public Domain