- TINGTOENG
- <
- 38
- >

38
Tholh Patang Kah Thangthuinah
[David kah ngaidamnah Tingtoenglung]
1 Aw BOEIPA, na thinhul neh kai n'tluung boel lamtah
na kosi neh kai n'toel boeh.
2 Na thaltang loh kai dongah
sap ha tlaeh tih na kut loh kai n'nan.
3 Nang kah kosi dongah ka pum he hlang la om voelpawh.
Ka tholh dongah ka rhuh a sading pawh.
4 Kai kah thaesainah loh ka lu hang khuk tih,
kai ham hnophueih bangla a rhih loh n'nan.
5 Ka anglat dongah,
ka boengha rhong tih rhim coeng.
6 Ka ngam paihaeh tangkik hil
khohnin yungah kopang neh ka van.
7 Ka uen khaw boeih duih tih
ka pum he hlang la om voelpawh.
8 Ka lungmit tih ka paep dongah,
lungbuei phoenanah neh mat ka kawk.
9 Ka ngaihlihnah boeih he,
ka Boeipa namah taengah ka hal tih,
ka hueinah he namah taeng lamloh a thuh moenih.
10 Ka lungbuei a thenpom tih ka thadueng hnoeng.
Te dongah ka mik khaw tueng pawh.
11 Ka tlohtat dongah
ka lungnah ka paya rhoek loh saisai m'pai tak tih
ka huiko khaw a hla lam ni a pai uh coeng.
12 Ka hinglu aka mae rhoek loh n'hlaeh tih,
kai yoethae puei ham aka tlap rhoek loh a talnah te a thui uh.
Te dongah hlangthai palat rhoek loh hnin at puet n'taeng uh.
13 Tedae kai tah hnapang bangla ka ya voelpawt tih
olmueh loh a ka a ang pawt bangla ka om.
14 Te dongah aka ya thai pawt tih
a ka ah toelthamnah aka om pawt hlang bangla ka om.
15 BOEIPA nang dongah ka hangdang tih
nang loh nan doo bitni ka Boeipa ka Pathen aw.
16 Te dongah, “Ka kho he a paloe vaengah
kai n'kokhah thil uh tih kai soah pomsang uh ve,” ka ti.
17 Cungdonah ham ka tawn uh tih
ka nganboh loh kamah taengah om taitu.
18 Te dongah kai kah thaesainah te ka doek.
Kamah kah tholhnah dongah ka mawn.
19 Tedae ka thunkha rhoek kah hingnah tah ting tih
a honghi dongah ka lunguet loh pungtai.
20 Te dongah a then te a thae neh aka thuung rhoek loh
kai n'khingkhoek vaengah
a then te kamah loh ka vai rhoela ka vai.
21 Ka BOEIPA Pathen aw, kai n'hno boel lamtah
kai taeng lamkah n'lakhla tak boeh.
22 Kai bomkung la ha tawn uh laeh
ka loeihnah Boeipa.

- TINGTOENG
- <
- 38
- >

Public Domain