- SUNGLATNAH
- <
- 20
- >

20
Olkhueng Parha
1 Pathen loh ol cungkuem he a thui tih, 2 “Kai na Pathen YAHWEH loh nang te Egypt kho kah sal im lamloh kang khuen.
3 Ka mikhmuh ah a tloe pathen te nang ham om boel saeh.
4 Sng 34.17; Tho 19.4; 26.1; Olr 4.15-18; 27.15Namah ham mueithuk neh vaan so lamkah khaw, diklai hman neh a dang lamkah khaw, tui khui neh a dang lamkah muei cungkuem te diklai ah saii boeh. 5 Sng 34.6,7; Lmp 14.18; Olr 7.9,10Te rhoek taengah bakop boel lamtah amih taengah thothueng boeh. Kai YAHWEH, nang kah Pathen, thatlai Pathen loh kai aka hmuhuet taengah tah, pa rhoek kah thaesainah te ca rhoek soah khongthum neh khongli hil ka cawh. 6 Kai aka lungnah tih ka olpaek aka tuem taengah tah a thawng thawng la sitlohnah tueng.
7 Tho 19.12Na Pathen YAHWEH ming te a poeyoek la muk boeh. A ming a poeyoek la aka muk te BOEIPA loh a hmil moenih.
8 Sng 16.23-30; 31.12-14Sabbath hnin te ciim hamla poek. 9 Sng 23.12; 31.15; 34.21; 35.2; Tho 23.3Hnin rhuk khuiah thotat lamtah na bitat te boeih saii. 10 Tedae a rhih hnin tah na BOEIPA Pathen ham Sabbath ni. Na bitat cungkuem dongah, na capa khaw, na canu khaw, na salpa khaw, na salnu khaw, na rhamsa khaw, na vongka kah yinlai khaw tueih boeh. 11 Sue 2.1-3; Sng 31.17BOEIPA loh vaan neh diklai, tuitunli neh a cungkuem he hnin rhuk ah a saii dae a rhih hnin ah duem. Te dongah BOEIPA loh Sabbath hnin te yoethen a paek tih a ciim.
12 Olr 27.16; Mat 15.4; 19.19; Mrk 7.10; 10.19; Luk 18.20; Eph 6.2; Eph 6.3Na nu neh na pa te thangpom. Te daengah ni na Pathen YAHWEH loh nang taengah m'paek diklai ah na hinglung a vang eh.
13 Sue 9.6; Tho 24.17; Mat 5.21; 19.18; Mrk 10.19; Luk 18.20; Rom 13.9; Jas 2.11Hlang ngawn boeh.
14 Tho 20.10; Mat 5.27; 19.18; Mrk 10.19; Luk 18.20; Rom 13.9; Jas 2.11Samphaih boeh.
15 Tho 19.11; Mat 19.18; Mrk 10.19; Luk 18.20; Rom 13.9Huen boeh.
16 Sng 23.1; Mat 19.18; Mrk 10.19; Luk 18.20Na hui te laithae laipai neh doo boeh.
17 Rom 7.7; 13.9Na hui kah im te nai boeh. Na hui kah a yuu, a sal neh a salnu khaw, a vaito neh a laak khaw, na hui kah boeih te nai boeh,” a ti nah.
Pilnam kah Doonah
18 Heb 12.18,19Te vaengah pilnam boeih loh olthang neh hmaithoi, tuki ol neh tlang kah a khuu te a hmuh uh. Pilnam loh a hmuh vaengah hinghuen uh tih a hla la pai uh. 19 Te phoeiah Moses taengah, “Namah loh kaimih taengah thui lamtah ka hnatun uh bitni. Pathen loh kaimih taengah thui boel saeh, ka duek uh ve,” a ti uh.
20 Te dongah Moses loh pilnam te, “Nangmih noemcai ham Pathen ha pawk kong ah rhih uh boeh. Te kong nen ni na maelhmai ah amah hinyahnah om vetih na tholh uh pawt eh,” a ti nah. 21 Te vaengah pilnam a hla la pai tih Moses tah Pathen om nah yinnah taengla thoeih.
Olkhueng Thapnah
22 Te phoeiah BOEIPA loh Moses te, “He he Israel ca rhoek taengah thui pah, vaan lamloh nangmih taengah ka thui te na hmuh uh. 23 Kai neh thuidoek ham te saii uh boeh. Cakben pathen neh sui pathen khaw namamih ham saii uh boeh. 24 Kai hamla diklai hmueihtuk saii lamtah a soah na hmueihhlutnah neh na rhoepnah khaw, na boiva neh na saelhung khaw nawn uh. Hmuen cungkuem ah ka ming ka thoelh vaengah nang taengla ka pawk vetih nang yoethen kam paek ni. 25 Olr 27.5-7; Jos 8.31Kai hamla lungto hmueihtuk na saii atah a soah lungrhaih khoeng boeh. A soah na cunghang na hnonah koinih hmueihtuk ni na poeih eh. 26 Ka hmueihtuk kah tangtlaeng soah yoeng boeh. A soah na yah te poelyoe boeh,” a ti nah.

- SUNGLATNAH
- <
- 20
- >

20:4 Sng 34.17; Tho 19.4; 26.1; Olr 4.15-18; 27.15

20:5 Sng 34.6,7; Lmp 14.18; Olr 7.9,10

20:7 Tho 19.12

20:8 Sng 16.23-30; 31.12-14

20:9 Sng 23.12; 31.15; 34.21; 35.2; Tho 23.3

20:11 Sue 2.1-3; Sng 31.17

20:12 Olr 27.16; Mat 15.4; 19.19; Mrk 7.10; 10.19; Luk 18.20; Eph 6.2; Eph 6.3

20:13 Sue 9.6; Tho 24.17; Mat 5.21; 19.18; Mrk 10.19; Luk 18.20; Rom 13.9; Jas 2.11

20:14 Tho 20.10; Mat 5.27; 19.18; Mrk 10.19; Luk 18.20; Rom 13.9; Jas 2.11

20:15 Tho 19.11; Mat 19.18; Mrk 10.19; Luk 18.20; Rom 13.9

20:16 Sng 23.1; Mat 19.18; Mrk 10.19; Luk 18.20

20:17 Rom 7.7; 13.9

20:18 Heb 12.18,19

20:25 Olr 27.5-7; Jos 8.31

Public Domain