- TINGTOENG
- <
- 28
- >

28
Ka Thadueng
[David kah]
1 Kai kah lungpang, BOEIPA nang te kan khue.
Kai taengah olmueh boeh.
Kai hamla na ngam vetih
tangrhom ah aka suntla neh n'thuidoek ve.
2 Nang taengah bomnah ka bih vaengah,
namah hmuencim kah cangimphu benla
kut ka dawn vaengah ka huithui ol he han ya lah.
3 Halang tih boethae aka saii rhoek neh kai he hmaih n'sol boeh.
A hui taengah rhoepnah a thui dae a thinko khuiah thae.
4 Olp 22.12Amih a bisai neh a khoboe thaenah vanbangla
amih ham khueh pah.
A kut bibi vanbangla amih neh
aka tiing te hmoel lamtah amih taengah pae.
5 BOEIPA kah thaphu neh a kut dongkah
bibi a yakming uh pawt dongah
amih te a koengloeng vetih koep suem mahpawh.
6 Ka huithuinah ol a yaak dongah
BOEIPA te a yoethen saeh.
7 BOEIPA tah ka sarhi neh ka photling ni.
Amah te ka lungbuei loh a pangtung tih
n'bom dongah ka lungbuei sundaep.
Te dongah ka laa neh amah te ka uem ni.
8 BOEIPA tah amih kah sarhi neh,
a koelh hlang kah khangnah lunghim ni.
9 Na pilnam te khang lamtah
na rho te a yoethen saeh.
Amih te luem puei lamtah
amih te kumhal duela phuei lah.

- TINGTOENG
- <
- 28
- >

28:4 Olp 22.12

Public Domain