- OLPHONG
- <
- 18
- >

18
Babylon Tim Coeng
1 He phoeiah a tloe puencawn vaan lamkah aka suntla te ka hmuh. Saithainah a khueh khungdaeng tih a thangpomnah neh diklai te a tue. 2 Isa 21.9; Jer 51.8; Olp 14.8; Isa 13.21; Jer 50.39Te vaengah ol ue la pang tih, “Tim coeng Babylon puei te tim coeng. Te dongah rhaithae rhoek kah khosaknah hmuen neh rhalawt mueihla boeih kah thongim, rhalawt vathawt boeih kah thongim, rhalawt satlung neh hmuhuet koi boeih kah thongim la poeh coeng. 3 Isa 23.17; Jer 51.7A cukhalhnah thinsa misurtui te namtom boeih loh a ok uh tih diklai manghai rhoek tah anih taengah cukhalh uh. A thaomnah neh pangdoknah lamkah diklai hnoyoi rhoek loh a khueh tawn uh,” a ti.
4 Isa 48.20; Jer 50.8; 51.6,45Te phoeiah vaan lamkah ol tloe ka yaak tih, “Ka pilnam aw, a taeng lamloh cet laeh. Te daengah ni a tholhnah dongah na thum uh pawt vetih, a lucik te na dang uh pawt eh.
5 Sue 18.20,21; Jer 51.9A tholhnah loh vaan duela kap tih a boethae te Pathen loh a ming.
6 Tgt 137.8; Jer 50.29Anih loh a thuung vanbangla amah khaw thuung uh lamtah a khoboe tarhing ah rhaepnit rhaepnit la boengloeng a thoek tangtae khuiah rhaepnit la thoek uh. 7 Isa 47.7-9Amah tah muep thangpom uh tih pang a dok. Anih te he yet tah phaepnah neh ngueknah pae uh. A thinko ah tah, ‘Boeinu la ka ngol tih nuhmai la ka om pawh. Te dongah ngueknah ka ming loeng loeng mahpawh,’ a ti. 8 Te dongah a lucik tah khohnin pakhat ah dueknah, ngueknah, khokha la ha pawk vetih hmai neh a hoeh ni. Boeipa Pathen aka tlung loh anih te lai a tloek thil coeng.”
Diklai loh Babylon a Rhah
9 Ezk 26.16,17“Te dongah a taengah cukhalh neh pang aka dok diklai manghai rhoek loh a ung kah hmaikhu te a hmuh uh vaengah anih ham rhap uh vetih a rhaengsae uh ni. 10 A phaepnah te rhihnah neh hoei pai uh vetih, “Anunae, anunae, kho puei Babylon kho tlung te khonoek pakhat neh nang kah laitloeknah ha pawk ca,” a ti uh.
11 Ezk 27.31,36Diklai hnoyoi rhoek tah rhap uh tih a soah nguek uh. Amih kah hnopai te a lai pah voel pawt dongah. 12 Ezk 27.12,13,22Hnopai te sui neh ngun khaw, lung vang neh laitha khaw, hnithen neh daidi hni, puu a nukyum, thing botui neh vueino hno cungkuem boeih khaw, thing then tubael boeih khaw, rhohum khaw, thi khaw, lungbok khaw, 13 Thingsa khaw, anhoi khaw, bo-ul khaw, botui khaw, hmueihtui khaw, misurtui khaw, situi khaw, vaidam khaw, cang khaw, saelhung khaw, tu khaw, marhang khaw, leng khaw, pumsa rhoek khaw, hlang mueihla khaw lai uh voel pawh.
14 Na hinglu kah hoehhamnah na thaih hmin te khaw nang lamkah khum coeng. A kuel a pang neh a cim thik boeih khaw nang lamloh poci coeng. Te rhoek te phoe loengloeng voel mahpawh.
15 Ezk 27.31,36Anih lamkah aka khuehtawn hnoyoi rhoek tah a phaepnah te rhihnah neh a hla lamkah pai uh vetih a rhah neh nguek uh ni.
16 Anunae, anunae, khopuei khotung aih, hnithen, daidi neh a nukyum aka bai, sui, lungto lungvang, laitha neh aka thoeihcam uh aih.
17 Isa 23.14; Ezk 27.26-30Khuehtawn he yet loh khonoek pakhat ah a poeih mai,” a ti uh.
Sangpho boei boeih neh hmuen tom la aka hlaikan sangpho hlang rhoek khaw, tuitunli kah a saii boeih long khaw a hla lamkah pai uh. 18 Ezk 27.32Anih a ung kah hmaikhu te a hmuh uh vaengah pang uh tih, “Kho puei te metlam phek a om?” a ti uh.
19 Ezk 27.30-34A lu ah lainaeng khaw a phul uh tih pang uh. Rhap uh tih nguek uh. Anunae, anunae kho puei aih te, a khohrhang lamloh tuitunli ah sangpho aka khueh boeih loh a khuehtawn uh te khonoek pakhat loh a poeih mai,” a ti uh.
20 Olr 32.43; Jer 51.48Vaan neh, hlangcim rhoek neh, caeltueih rhoek neh, tonghma rhoek aw anih te uum laeh. Nangmih kah laitloeknah te anih soah Pathen loh lai a tloek coeng.
Babylon kah Hnuktloih
21 Jer 51.63,64; Ezk 26.21Te phoeiah puencawn aka tlung pakhat loh phaklung len bang lungto te a phil tih tuitunli la a voeih. Babylon kho puei tah kuthlahnah neh a voeih pai vetih koep phoe voel mahpawh.
22 Ezk 26.13; Isa 24.8 Jer 7.34; 25.10Rhotoeng tum rhoek, lamcawn rhoek, phavit tum rhoek, oluengkung rhoek kah ol khaw na khuiah na ya voel bal mahpawh. Kutthai boeih khaw na khuiah bungkhutnah hmuh voel bal mahpawh. Phaklung ol khaw na khuiah na ya voel bal mahpawh.
23 Hmaiim a vangnah khaw na khuiah vang voel bal mahpawh. Yulokung neh vasakung kah ol khaw na khuiah na ya voel bal mahpawh. Na rhunsi khuehnah lamloh namtom boeih a rhaithi dongah na hnoyoi rhoek te diklai hlanglen la om uh.
24 Jer 51.49Tedae a ah tonghma rhoek, hlangcim rhoek neh diklai hmankah a ngawn uh boeih kah a thii te a hmuh coeng.

- OLPHONG
- <
- 18
- >

18:2 Isa 21.9; Jer 51.8; Olp 14.8; Isa 13.21; Jer 50.39

18:3 Isa 23.17; Jer 51.7

18:4 Isa 48.20; Jer 50.8; 51.6,45

18:5 Sue 18.20,21; Jer 51.9

18:6 Tgt 137.8; Jer 50.29

18:7 Isa 47.7-9

18:9 Ezk 26.16,17

18:11 Ezk 27.31,36

18:12 Ezk 27.12,13,22

18:15 Ezk 27.31,36

18:17 Isa 23.14; Ezk 27.26-30

18:18 Ezk 27.32

18:19 Ezk 27.30-34

18:20 Olr 32.43; Jer 51.48

18:21 Jer 51.63,64; Ezk 26.21

18:22 Ezk 26.13; Isa 24.8

18:22 Jer 7.34; 25.10

18:24 Jer 51.49

Public Domain