- TINGTOENG
- <
- 74
- >

74
Israel ham Thangthuinah
[Asaph kah Hlohlai]
1 Pathen aw ba aih nim yoeyah la na hlahpham aih?
Na thintoek loh na rhamtlim kah
boiva taengah mawngmawng khuu.
2 Hlamat kah na lai na hlangboel khaw,
na rho la na tlan koca khaw,
kho na sak thil Zion tlang te khaw poek lah.
3 Hmuencim khuikah thunkha rhoek te
yoeyah pocinah neh boeih talh ham
na khokan te pomsang lah.
4 Nang kah tingtunnah khui ah
nang aka daengdaeh rhoek te kawk uh tih
miknoek khaw amamih kah miknoek te a khueh uh.
5 Thing ding ah a so la hai aka thueng bangla tueng.
6 Tedae hai neh a thuk a thingthuk boeih khaw
thilung neh nawn a phop uh.
7 Na rhokso te hmai neh a hoeh uh tih
na ming aka phuei tolhmuen te diklai duela a poeih uh.
8 A lungbuei nen tah,
“Rhenten m'phae coeng,” a ti uh tih,
diklai ah Pathen kah tingtunnah boeih te a hoeh uh.
9 Mamih kah miknoek khaw m'hmu uh pawh.
Tonghma om voelpawt tih
mamih khuiah aka ming thai he
mevaeng hil nim a om pawt ve?
10 Pathen tah me hil nim rhal loh a veet vetih
thunkha loh na ming he a yoeyah la a tlaitlaek ve?
11 Balae tih na kut na yueh.
Na rhang kah na oltlueh khui lamloh
na bantang kut neh khap kanoek saw.
12 Tedae Pathen he hlamat lamkah
diklai tollung ah khangnah aka saii ka manghai pai ni.
13 Sng 14.21Namah loh tuitunli te na sarhi neh
na kak sak tih tui tuihnam rhoek kah a lu te na phop pah.
14 Job 41.1; Tgt 104.26; Isa 27.1Nang loh Leviathan kah a lu te na neet tih
kohong ham neh pilnam ham caak la na paek.
15 Namah loh tuisih soklong khaw na hep tih
tuiva puei khaw na haang sak.
16 Khothaih khaw namah kah, khoyin khaw namah kah,
vangnah neh khomik khaw namah loh na soep na boe.
17 Namah loh diklai kah rhilung boeih na suem tih
khohal neh sikca khaw namah loh na hlinsai.
18 BOEIPA aka veet thunkha neh
na ming yah aka bai pilnam ang he poek lah.
19 Na vahu kah a hinglu te
satlung taengla na pae pawt tih
na mangdaeng rhoek kah a hingnah khaw
a yoeyah la na hnilh moenih.
20 Kuthlahnah rhamtlim te diklai khohmuep khuiah
a baetawt dongah paipi te paelki laeh.
21 Mangdaeng hmaithae khaw
hlanghnaep pahnap la mael boel saeh lamtah
na ming te khodaeng rhoek loh thangthen uh saeh.
22 Pathen aw thoo laeh.
Namah kah tuituknah khaw oelh van laeh.
Hlang ang loh hnin takuem nang n'kokhahnah ke thoelh laeh.
23 Nang aka daengdaeh rhoek kah ol te na hnilh moenih.
Nang aka tlai thil rhoek kah longlonah tah cet yoeyah.

- TINGTOENG
- <
- 74
- >

74:13 Sng 14.21

74:14 Job 41.1; Tgt 104.26; Isa 27.1

Public Domain