- TINGTOENG
- <
- 26
- >

26
Tang sak Ham Thangthuinah
[David kah]
1 Aw BOEIPA, kai he lai han tloek lah.
Thincaknah neh ka cet tih
BOEIPA te ka pangtung dongah ka dinghae pawh.
2 Aw BOEIPA kai he n'loepdak lamtah
kai he n'noemcai lah.
Ka kuel neh lungbuei he picai la picai mai.
3 Ka mik dongah na sitlohnah ka hmaitang tih
na oltak dongah ka cet.
4 Hlang taengah a poeyoek la ka ngol pawt tih
aka thuhrhawk neh ka yok pawh.
5 Thaehuet rhoek kah a hlangping te
ka thinah tih halang rhoek taengah ka ngol pawh.
6 Ka kut he cimnah neh ka silh tih,
BOEIPA nang kah hmueihtuk te ka hil he,
7 Uemonah ol te ka doek tih
namah kah khobaerhambae boeih te ka tae.
8 Aw BOEIPA, na lum-im khuirhung neh
na thangpomnah dungtlungim hmuen te ka lungnah.
9 Ka hinglu he hlangtholh rhoek neh,
ka hingnah he thii aka hal hlang rhoek taengla coi boeh.
10 Amih kut dongah khonuen rhamtat om tih
a bantang kut ah kapbaih a poem uh.
11 Tedae kai tah kamah thincaknah neh ka cet.
Kai n'lat lamtah kai n'rhen lah.
12 Ka kho he tlangkol ah pai tih
khangkhung lakli ah BOEIPA te a yoethen pai ni.

- TINGTOENG
- <
- 26
- >

Public Domain